**V CONFERÈNCIA DEL**

**SECTOR DE L’ADMINISTRACIÓ GENERAL DE L’ESTAT DE CATALUNYA**

**12 de març de 2021**

**PROPOSTA PLA D’ACCIÓ**

**V CONFERÈNCIA DEL SECTOR DE L’ADMINISTRACIÓ GENERAL DE L’ESTAT DE CATALUNYA**

**12 de març de 2021**

**PROPOSTA PLA D’ACCIÓ**

Aquesta Conferència la realitzem en el marc del conjunt dels congressos de la Confederació de les Comissions Obreres, els quals es realitzaran des del mes de desembre de 2020 fins el mes de juliol de 2021.

Els objectius de la Conferència és aprovar les línies del pla d’acció del Sector de l’Administració General de l’Estat de Catalunya (SAE CAT) per aquests pròxims quatre anys, i definir quina és l’estructura organitzativa més adient per aconseguir-los.

Com a referents immediats dels congressos estem vinculats al IV Congrés de la Federació de Serveis a la Ciutadania de Catalunya (FSC CAT), on tota la informació disponible es troba a [https://fsccongres.ccoo.cat/fsc-catalunya/](https://fsccongres.ccoo.cat/fsc-catalunya/%20) i al III Congreso del Sector de la Administración General del Estado a nivell estatal (SAE ESTATAL), on també tota la informació disponible es troba a <https://ciudadania.congresos.ccoo.es/Congresos_sectoriales/Administracion_General_del_Estado/Informacion>.

El SAE CAT es caracteritza sobretot per la disminució continua de les nostres plantilles de treballadors i treballadores, a causa de la mitjana d’edat que es troba per sobre del 55 anys, el qual comporta un alt índex de jubilació, i l’absència de noves incorporacions per la menyspreable oferta d’ocupació pública que l’Administració General de l’Estat (AGE) està oferint en els darrers 10 anys donades les polítiques de retallades en despeses públiques dels últims governs.

Cal destacar també, l’augment de l’índex de temporalitat, el qual fa que aquest personal (interins, laborals temporals o indefinits) en molts casos no puguin tenir garantits els mateixos drets laborals que el personal funcionari o laboral fixa.

I a més a més, se segueixen realitzant externalitzacions de molts serveis mentre es retallen els recursos de personal, i s’intensifiquen les pràctiques d’externalització i privatització dels serveis; fet que incrementa els costos i no garanteix la qualitat dels serveis que l’AGE ha de prestar a la ciutadania, ni tampoc dona garanties jurídiques.

Davant l’estat de crisi sanitària, econòmica i social en la que ens trobem des d’aquest últim any per causa de la pandèmia, aquesta situació per la falta de personal en totes les plantilles de l’AGE s’ha vist a més agreujada amb la sobtada i àmplia implementació del teletreball; qüestions que estan tenint efectes sobre les condicions de treball de les persones treballadores amb augments del ritme de treball, de les pressions i nivells d’exigència, de la gestió permanent de conflictes i l’increment de baixes per IT. I en conseqüència té greus efectes sobre els drets de la ciutadania com és el cas dels ERTES, l’augment de la gestió de les situacions d’atur o l’Ingrés Mínim Vital. Les solucions a aquesta situació és la recuperació dels llocs de treball perduts a través de l’Oferta Pública d’Ocupació i la regulació, previ acord amb les organitzacions sindicals, d’una norma bàsica que determini la prestació dels serveis a través de mitjans telemàtics –teletreball- i garanteixi tant els drets laborals com les condicions de salut dels empleats i empleades públiques de l’AGE.

Tanmateix la nostra acció sindical es caracteritza per la participació en els òrgans de representació unitària (Comitès d’Empresa, Juntes de Personal i Comitès de Seguretat i Salut) amb escàs espai per la negociació col·lectiva. De totes maneres comptem amb una representació estatal de les CCOO important, amb molta capacitat de proposta i resposta a les meses de Funció Pública i meses de CIVEA dels diferents convenis de tots els departaments i organismes de l’AGE, així com a les diferents meses delegades de Funció Pública i de les meses de CIVEA en cada departament i organisme. Aquest darrer element és el que ens dóna més força a l`hora d’intervenir sindicalment.

**LES NOSTRES PRIORITATS**

**CCOO: referent per la defensa de drets socials i drets laborals del personal de l’AGE.**

Cal que avencem en l’objectiu de CCOO com a sindicat de referència, a

través de la negociació i la mobilització, en la defensa dels drets i les condicions de treball dignes de les persones ocupades a l’AGE, tot atenent les desigualtats socials principalment de les categories professionals, de gènere, de bretxa salarial i de contractació temporal. A més de la comunicació telemàtica amb la plantilla, el contacte directe facilita que CCOO siguem el referent i és el primer pas per l’afiliació.

A la fi d’aconseguir aquest objectiu, cal reprendre i adaptar el pla de treball i calendari a la fi de concretar la finalitat del sindicat de proximitat amb visites als centres, establint sistemes reals i propers per intervenir en els problemes quotidians de les persones treballadores, garantint la informació de tot allò que afecti a les condicions de treball, i generant debat i implicació en les campanyes confederals. S’ha de tenir en compte també, que donada l’actual crisi sanitària en la que ens trobem degut al COVID-19, aquesta situació dificultarà de manera important en un inici executar aquest pla; tot i que el sector sempre està disposat a fer les visites necessàries als centres de treball quan sorgeixen dificultats o conflictes que siguin d’impossible solució per telèfon o correu electrònic.

# Consolidar i augmentar l’afiliació i la seva participació.

Cal situar com objectiu prioritari la consolidació i augment de l’afiliació, aspecte íntimament lligat amb el sindicalisme de proximitat que hem assenyalat en el punt anterior.

De cara a la nova afiliació tornarem a llançar la campanya d’afiliació que vam dissenyar amb caràcter permanent, així com altres campanyes més específiques en el temps.

També és important continuar realitzant un seguiment de les baixes, altes i trasllats de la nostra afiliació amb una periodicitat mensual, així com mantenir la revisió de les dades de contacte.

En relació a la constitució de seccions sindicals en els diferents organismes i/o ministeris, tot i sabent que l’estructura de les seccions sindicals ha de ser provincial a l’AGE, segons l’Acord de 29 d’octubre de 2012, *“sobre asignación de recursos y racionalización de las estructures de negociación y participación”* en el seu punt 6.2; també en aquest mateix punt permet la constitució de seccions sindicals d’organismes i/o ministeris. I és per això que el SAE CAT té la intenció de constituir seccions sindicals quan el nombre d’afiliació i dinàmiques participatives així ho aconsellin, amb l’objectiu de generar una participació més propera amb les persones afiliades; i sempre tenint en compte que la constitució

d’aquestes seccions sindicals no donen dret a hores de delegats i delegades LOLS.

La constitució de seccions sindicals no impedirà de totes maneres, que la resta de l’actiu sindical del SAE CAT ens podem organitzar, des de l’autonomia sindical, com estimem oportú en cadascun dels ministeris i organismes.

# Millorar les condicions de treball i salut

A partir de la intervenció en els Comitès de Seguretat i Salut, i malgrat les dificultats per la constitució de CSS provincials, tenim l’oportunitat d’intervenir en la millora de les condicions de treball i salut.

Les nostres prioritats en general les seguirem situant en la prevenció, és a dir, en garantir unes condicions de treball que no afectin la salut. En aquest sentit, i per les característiques majoritàries de les feines del sector, cal garantir l’avaluació i prevenció dels riscos relacionats amb l’ergonomia i els riscos psicosocials. Així mateix hem d’atendre i respondre als danys de la salut originats per les condicions de treball ja siguin en problemàtiques de no reconeixements de drets o les derivades del no reconeixement com a tals.

A més a més, donada la situació pandèmica en la que ens trobem des de fa un any, cal assenyalar també com ha prioritat per part del SAE CAT, que els delegats i delegades de prevenció del sector vetllin sobretot perquè l’Administració compleixi en cada organisme o direcció/delegació provincial les mesures preventives de salut i treball establertes pel Ministeri de Sanitat, Consum i Benestar Social i la Direcció General de Funció Pública de l’AGE, i exigir que se’ls informi en cadascun dels Comitès de Seguretat i Salut constituïts en el Sector periòdicament.

# Millorar la informació i comunicació

Cal garantir la informació i comunicació tant interna com externa. Identifiquem les següents accions:

* + Aconseguir una comunicació més fluida entre el Grup coordinador i els Coordinadors dels territoris de Girona, Lleida i Tarragona. Per això creiem necessari, al menys pel nostre Sector, la implantació de reunions mitjançant la videoconferència.
	+ Comunicar i informar als delegats/des via correu electrònic i grups de

Whatssap dels temes més rellevants que afectin a l’AGE.

* + Informar a l’afiliació via correu electrònic dels temes que afectin a l’AGE sobre mobilitzacions, campanyes, negociació i assoliment d’acords.
	+ Els delegats/des hauran d’Informar als treballadors/res del seu organisme i/o ministeri del temes que afectin a l’AGE via correu electrònic.
	+ Publicar i compartir continguts d’acció sindical generats tant pel nostre Sector, com per la FSC o per CCOO a les xarxes socials.
	+ I per últim, és important informar als mitjans de comunicació, tant els convencionals com els digitals, en el cas de conflictes laborals en el nostre sector mitjançant notes de premsa que seran sempre remeses a la Secretaria de Comunicació de la FSC CAT.

# Reforçar la coordinació i participació amb les Seccions Sindicals Estatals

Les Seccions Sindicals Estatals del SAE ESTATAL tenen una importància rellevant en la negociació col·lectiva de cadascun del ministeris i els seus organismes, principalment a través de les meses delegades de la Mesa AGE i de la CIVEA. El nostra objectiu ha de ser reforçar la coordinació i participació activa i recíproca en la definició de reivindicació, l’elaboració de propostes i la participació en mobilitzacions; així com fer la seva difusió entre les persones afiliades i plantilles, al mateix temps que hem de seguir fent arribar a les seccions sindicals estatals els problemes i consultes de la nostre afiliació.

# Enfortir la participació amb el SAE ESTATAL

El SAE CAT hem de garantir la difusió als delegats i delegades de les propostes inicials, les campanyes reivindicatives, la situació de les negociacions... de l’AGE des del SAE ESTATAL; amb l’objectiu de que l’afiliació tingui un ampli coneixement de la tasca que es realitza al SAE ESTATAL, i a més a més aconseguir la màxima participació en el debat i la presa de decisions, així com en les mobilitzacions i campanyes impulsades pel SAE ESTATAL.

# Potenciar la implicació del sector en les campanyes de la FSC CAT i la CONC.

Com a sindicat sociopolític també situem entre les nostres prioritats fer créixer la implicació del nostre actiu sindical en les campanyes sociopolítiques de les CCOO de Catalunya.

**CÓM ENS ORGANITZEM?**

L’organització del SAE CAT agrupa i articula a les persones treballadores de l’AGE a Catalunya.

Els òrgans de direcció del SAE CAT són: el Plenari sectorial, el Grup coordinador i el Coordinador/a.

**El Plenari Sectorial**.

És el òrgan de direcció per a la coordinació sectorial i territorial de Catalunya.

Les seves funcions són fer seguiment i avaluació dels objectius del pla de treball acordat i definir les noves orientacions per millorar-l’ho.

Estarà format pel Grup coordinador, el Coordinador/a i els tres Coordinadors/res del SAE a les províncies de Tarragona, Lleida i Girona.

Es reunirà com a mínim cada trimestre, i també es podrà reunir extraordinàriament mitjançant la convocatòria del Grup Coordinador o a petició d’1/3 dels seus membres.

**El Grup coordinador.**

És l’òrgan de direcció i treball sindical que realitza la gestió quotidiana del SAE CAT a partir dels acords assolits a la Conferència i de les reunions del Plenari sectorial.

Estarà format pel Coordinador/a i 4 persones més escollides a la Conferència del SAE CAT.

En la primera reunió del Grup coordinador, dins el primer trimestre de mandat, i a proposta del Coordinador/a, s’adjudicaran les responsabilitats, i es decidiran les funcions i les tasques de cada membre de l’equip de direcció i treball.

Com a primer objectiu de mandat, s’establirà a principis de cada any, un pla de treball a proposta del Grup coordinador, que serà aprovat pel Plenari del sector; sent a finals del mateix any avaluat pel mateix òrgan.

Com a criteri general s’estableix una reunió cada mes, o a petició d’1/3 del seus membres la convocatòria de reunió extraordinària.

**El/La Coordinador/a Sectorial.**

És la persona responsable de la coordinació del SAE CAT seguint el principi de direcció i representació col·lectius, i té com a missió la de cohesionar i impulsar les funcions del Plenari sectorial i del Grup coordinador, tot garantint el compliment dels acords assolits per aquests òrgans.

També representa al SAE CAT en el Comitè Federal de la FSC CAT i en l’Assemblea Sectorial (Plenari) del SAE ESTATAL, exercint la funció de representació col·lectiva.

Serà escollit/da a la Conferència del SAE CAT.

**L’ORGANITZACIÓ FUNCIONAL.**

* **La coordinació provincial**:

La normativa de representació sindical ens obliga a l’organització provincial coincident en part amb l’organització de la FSC CAT, excepte en el cas de Barcelona. A la fi de coordinar les dinàmiques de la representació unitària de les persones treballadores (Juntes de Personal, Comitès d’Empresa i CSS) i els delegats i les delegades LOLS de les seccions sindicals “provincials”, que són les úniques reconegudes.

Per aquesta raó s’escollirà i anomenarà funcionalment un Coordinador/a provincial a Tarragona, Lleida i Girona. En el cas de Barcelona aquesta funció s’assumeix des del Grup coordinador del Sector.

* **L’assemblea dels delegats i delegades del SAE CAT**:

Es composarà de tots i totes les delegades de personal (Juntes de Personal i Comitès d’Empresa) i tots i totes les delegades LOLS del SAE CAT.

La seva periodicitat de convocatòria serà com a mínim d’un cop a l’any amb l’objectiu de debatre sobre la situació del sector, fer un seguiment del pla de treball i presentar propostes de millora.